Public procurement notice: Contract Notice
Published: 2020-11-06
Buyer: Kuntayhtymä Kaksineuvoinen
Country: FI
Contract type: Services
Procedure: Open procedure
CPV classification: 85120000: Medical practice services
Submission deadline: 2020-11-30

Technical requirements: Kuntayhtymä Kaksineuvoinen pyytää tarjoustanne perusterveydenhuollon lääkärityövoiman vuokraamisesta kliiniseen terveyskeskustyöhön.
Hyvinvointikeskuksessa on tällä hetkellä kaksitoista (12) lääkärin virkaa ja hankinnan kohteena oleva tarve vastaa hankintakauden alussa 1–2 kokopäiväisen lääkärin työpanosta vuositasolla. Hankittavan työpanoksen täsmällisemmästä määrästä sovitaan sopimuskauden alkaessa ja sopimuskauden aikana. Tämä kilpailutus kattaa vuosittain vähintään 80 % tilaajan vuokrattavan lääkärityövoiman hankintatarpeesta. Loppuosuus tilaajan vuokralääkäripalvelujen hankintatarpeesta järjestetään tämän kilpailutuksen ja sen mukaisesti tehtävien hankintasopimusten ulkopuolelta. Mitään vähimmäisostovelvoitetta ei tilaajalla ole.
Hankinnan kohteena on tarvittaessa vuokrata lääkärityövoimaa terveyskeskuslääkärin kliinisiin tehtäviin. Pääsijoituspaikka on Kauhavan hyvinvointikeskus, mutta työtehtävä voi edellyttää myös siirtymistä kuntayhtymän eri toimipisteisiin. Työ sisältää tavanomaisia kiireettömiä terveyskeskuslääkärin työtehtäviä, kuten ajanvarauksellista vastaanottoa, tiimivastaanottoa, neuvoloita, kouluterveydenhuoltoa, osastotyötä tai kotisairaanhoitoa. Myös tavanomaiset kirjalliset työt, kuten reseptiuusinnat sekä lausuntojen ja todistusten laatiminen, kuuluu tehtäviin. Terveyskeskuslääkärin tavanomaiset toimenpiteet on hallittava.
Kuntayhtymä Kaksineuvoisen päätoimipiste Kauhavan hyvinvointikeskus sekä Kauhavan taajamisissa ja Evijärvellä sijaitsevat hyvinvointiasemat.
Kuntayhtymä Kaksineuvoinen tuottaa jäsenkuntiensa, Evijärven kunnan ja Kauhavan kaupungin, noin 18 500 asukkaan perusterveydenhuollon palvelut. Kuntayhtymässä on 12 terveyskeskuslääkärin virkaa, ja niiden kaikkien pääsijoituspaikka on Kauhavan hyvinvointikeskus. Vuositasolla vuokralääkäritarve vastaa 1–2 terveyskeskuslääkärin työpanosta.
Hyvinvointikeskuksessa sijaitsee keskitetyt palvelut, kuten lääkäreiden vastaanotot, kiirevastaanotto, laboratorio, röntgen ja sairaalaosasto. Sen lisäksi kuntayhtymässä on hyvinvointiasemia alueensa asutustaajamissa, ja niissä tarjotaan hoitajavetoisia lähipalveluita sekä neuvolapalveluita. Kouluterveydenhuolto toimii koulujen yhteydessä.
Puitejärjestelyn kohteena oleva lääkärintyö pitää sisällään pääsääntöisesti kiireetöntä terveyskeskuslääkärin työtä, kuten ajanvarausvastaanottoa, tiimityöskentelyä, osastonkiertoa, neuvoloita, kouluterveydenhuoltoa ja kotisairaanhoitoa. Lisäksi kaikki tavanomaiset toimistotyöt, kuten reseptien uusinta ja erilaisten lausuntojen ja todistusten laadinta, kuuluu työtehtäviin. Tavanomaiset terveyskeskuslääkärin pientoimenpiteet tulee hallita. Näiden työtehtävien hoitamiseen voi kuulua siirtymisiä kuntayhtymän eri toimipisteiden välillä.
Kuntayhtymän kiirevastaanotto toimii Kauhavan hyvinvointikeskuksessa, ja se on ulkoistettu lääkärityövoiman osalta. Tämän puitesopimuksen piirissä olevalla vuokralääkärillä ei ole velvollisuutta osallistua kiirevastaanoton pyörittämiseen ilman erillistä sopimista. Päivystysvelvollisuutta ei myöskään tällä hetkellä ole.
Työskentely tapahtuu maanantaista perjantaihin, ja terveyskeskuslääkärin viikkotyöaika on 38 h 15 min.
Vuokralääkäri työskentelee Hyvinvointikeskuksen tiloissa ja saa käyttöönsä tehtävän edellyttämät tavanomaiset työvälineet ja laitteet samoin kuin kuntayhtymän palveluksessa olevat työntekijät.
Vuokralääkäri käyttää potilaita hoitaessaan Hyvinvointikeskuksen käytössä olevaa potilastietojärjestelmää (LifeCare) saamiensa ohjeiden mukaisesti. Lisäksi vuokralääkäri osallistuu muilla tavoin toteuttavaan lomakkeiden täyttämiseen, tietojen keruuseen ja tilastointiin samoin kuin tilaajan palveluksessa olevat lääkärit. Palveluntuottaja vastaa siitä, että lääkäri on saanut riittävän perehdytyksen ennen työn alkua. Mikäli vuokralääkäri tarvitsee perehdyttämistä atk-järjestelmän käyttöön tai tilastointiin, tilaaja laskuttaa siitä erikseen.
Lääketieteellisessä toiminnassa työnjohdollinen vastuu on tilaajan ylilääkärillä, ja vuokralääkärin tulee noudattaa kuntayhtymän antamia työohjeita, turvallisuusmääräyksiä ja työn laatuvaatimuksia. Tilaaja ja palveluntuottaja vastaavat yhdessä työsuojelusta.
Palveluntarjoajan palveluksessa oleva henkilöstö ei ole minkäänlaisessa työ- tai virkasuhteessa tilaajaan. Palveluntuottaja huolehtii myös lääkäreidensä ammatillisesta täydennyskoulutuksesta.
Palveluntuottajan lääkärien tulee olla Suomessa laillistettuja lääkäreitä. Lääkärillä tulee olla suomen kielen hyvä suullinen ja kirjallinen taito. Mikäli lääkärin äidinkieli ei ole suomi, hänen on esitettävä hyväksyttävä kielitodistus omalle työnantajalleen (palveluntuottajalle).
Valvira.fi: Kielitaitovaatimus: Suomen viralliset kielet ovat suomi ja ruotsi. Potilaan kanssa keskustellaan pääsääntöisesti suomeksi tai ruotsiksi. Potilasasiakirjoihin tehdään merkinnät ja lääkemääräykset kirjoitetaan suomen tai ruotsin kielellä. Lääkärin tehtäviin nähden riittävästä kielitaidosta on esitettävä todistus suoritetusta valtionhallinnon kielitutkinnosta tai yleisestä kielitutkinnosta. Valtiohallinnon kielitutkinnosta vaaditaan tyydyttävä taitotaso ja yleisestä kielitutkinnosta keskitason tutkinto (tasot 3–4). Todistuksia suoritetuista suomen tai ruotsin kielen opinnoista, esimerkiksi kielikursseista, ei yksinään hyväksytä todistukseksi kielitaidosta.